5.   תגובת המשיבה לבקשת הבעל "לקביעת סמכות שיפוט עניינית"
בבית-הדין הרבני האיזורי

ב_________                                                                                                  תיק מס'_________
בעניין:

____________ ת"ז ___________




על-ידי באת-כוחו עורכת-דין ________



מרח' _________  עיר __________




טל' _________  פקס' __________

"המבקש"-"הבעל"




נ ג ד




____________  ת"ז ___________



על-ידי באי-כוחה עורך-דין __________



ו/או _________



מרח' _________  עיר ___________




טל' _________  פקס' ___________

"המשיבה" - "האישה"

תגובת המשיבה לבקשת הבעל "לקביעת סמכות שיפוט עניינית"

בהתאם להחלטת כב' בית-הדין הנכבד מתכבדת בזאת המשיבה להגיש תגובתה לבקשת הבעל מכב' בית-הדין הנכבד להורות כי הסמכות העניינית לדון בעניינם של הצדדים מסורה לכב' בית-הדין ולא לבית-המשפט לענייני משפחה אליו הגישה האישה תובענות למשמורת הקטין ולמזונותיו ומזונותיה.

עיקרי התגובה:

1.
המשיבה תטען כי דין הבקשה להידחות ו/או להימחק על-הסף בהיותה בחוסר סמכות בעליל והן בשל היותה לוקה בחסר ומלווה בחוסר דיוק משווע תוך עיוות וסילוף תאריכים כפי שיובהר להלן.

2.
עצם הגשת הבקשה דנן מעידה כי המבקש פועל בחוסר תום-לב מובהק, וכי הגשת תביעתו לגירושין, הן הראשונה ובפרט השניה, נועדו בתכליתן אך ורק לחסום בפני האישה את הדרך להגיש את תביעותיה בבית-המשפט לענייני משפחה כפי שעשתה כדין ובפועל.

3.
זאת ועוד, בקשה מן הסוג דנן, על-פי רוב ובדרך-כלל, עניינה לידון בבית-המשפט לענייני משפחה והוא זה אשר אמור לבדוק את טענת הסמכות בבקשה מן הסוג דנן, אותה אמור הבעל להגיש בפניו ולא ההפך.

4.
הגשת הבקשה דנן נועדה ליצור עובדה מוגמרת לבית-המשפט לענייני משפחה בניגוד לכלל כיבוד הערכאות הקיים בין בית-הדין הנכבד לבין בית-המשפט האזרחי והכל כאמור להלן בהרחבה.

5.
ביום __________ (ולא ביום ___________ כנטען על-ידי במבקש בבקשתו) הגיש הבעל בראשונה, בכתב- ידו, תביעה גירושין נגד המבקשת (להלן: "כתב התביעה הראשון").


מצ"ב עותק מכתב התביעה הראשון ומסומן "א" כחלק בלתי-נפרד מתגובה זו.

נספח "א"

6.
בכתב התביעה הראשון עותר הבעל מול המילים "נושא התביעה" לגירושין בלבד ולא הוסיף דבר וחצי דבר לעניין נושאים שבכריכה.

7.
ביום _________, יום למחרת, מופיע הבעל שוב בפני בית-הדין והפעם מגיש הוא בקשה לבית-הדין, בזו הלשון: "אבקש לעכב את משלוח הזימון לדיון בבקשה לגירושין".
8.
בו ביום ניתנת על-ידי כב' בית-הדין החלטה לבקשה הנ"ל בזו הלשון: "להעתר לבקשה".


מצ"ב הבקשה ומסומנת "ב" כחלק בלתי-נפרד מתגובה זו.

נספח "ב"

9.
די בתיאור האמור כדי לקעקע כלל את עצם כנות הגשת תביעת הגירושין לבית-הדין הנכבד. בעצם ניתן לומר לאור הנ"ל כי בפני כב' בית-הדין לא מונחת תביעת גירושין שכן זו מעוכבת על-ידי בית-הדין לבקשת הבעל. זאת ועוד. האישה לא קיבלה את כתב התביעה לידיה דבר שמאיין בעליל את סמכות בית-הדין באשר לתובענה זו אם בכלל.

10.
המשיבה, מבלי שתהיה לה כל ידיעה על הגשת התובענה הראשונה לגירושין ועיכובה כאמור על-ידי בית-הדין לבקשת הבעל, מגישה ביום _______ תביעה לבית-המשפט לענייני משפחה ב_________, למזונותיה ומזונות בנה הקטין.


מצ"ב העמוד הראשון של כתב התביעה למזונות אותה הגישה המשיבה ביום _________ ומסומן "ג" כחלק בלתי- נפרד מתגובה זו.

נספח "ג"

11.
טענת באת-כוח המבקש, בסעיף ______ לבקשה, כי המבקשת הגישה תביעה למזונות אך ורק ביום ________ איננה נכונה בעליל וגובלת בהטעיה חמורה של בית-הדין, והינה סילוף עובדתי ומגמתי של עובדות ותאריכים הכל מבחינת "כל האמצעים מקדשים את המטרה" מבחינת המבקש ובאת-כוחו הנכבדה. 

12.
ביום _________ מגישה המשיבה תביעה "למשמורת והחזקת קטין" לבית-המשפט לענייני משפחה כאמור בצילום העמוד הראשון של תובענה זו המצ"ב ומסומן "ד" כחלק בלתי-נפרד מתגובה זו.

נספח "ד"

13.
במועד הגשת התובענות, נספחים "ג" ו-"ד", לא הגיעה לידי המבקשת כל כתב תביעה לגירושין מאת המבקש. ודי אם נזכיר כי במועד זה מעוכבת הגשת התביעה לבקשת הבעל ובאישור בית-הדין הנכבד.

14.
רק ביום ____________ מגיש המשיב את תביעתו השניה לגירושין על כל הכרוך בה (להלן: "תביעת הגירושין השניה") ובמקביל מגיש הוא תביעה למשמורת הקטין. עצם הגשת התביעות כאמור על-ידי המשיב, יש בה הודאה מפורשת כי כתב תביעתו הראשון היה למעשה אך ורק במטרה להוות חסימה למבקשת מלפנות לבית-המשפט האזרחי ולא מעבר לכך.

15.
זאת ועוד, עצם הגשת התביעה למשמורת הקטין בנפרד מתביעת הגירושין יש בה הודאה מפורשת של המשיב כי בעת הגשת תביעת המשיבה למשמורת בפני בית-הדין לא היתה כל כוונה מצידו לכרוך זאת בתביעת הגירושין הראשונה וכך עשה הלכה למעשה.

16.
התנהגותו זו של המשיב כאמור לעיל די בה כדי לדחות בקשתו על-הסף. מכל מקום, אין לבית-הדין הנכבד כל סמכות לקבוע כי הסמכות ברשותו לבטח לא עם עובדות כמתואר לעיל.

17.
מבלי להודות בדבר סמכות בית-הדין לדון בכל העניינים שנכרכו בתביעה השניה ובתביעת המשמורת של הקטין, יטען כי, תביעת המבקש לגירושין וכל הכרוך בה איננה בכנות ובתום-לב ודי לנסיבות הנ"ל כדי להוכיח הדברים.

18.
חמורות עוד יותר הינן טענות באת-כוח המבקש לפיה חתימת המשיבה המופיעה על תצהירה שהוגש לבית-המשפט לענייני משפחה מזוייפת הן בתצהיר של התומך בתביעת המזונות והן בתצהיר התומך בתביעת המשמורת.

19.
טענה תמוהה ומגוחכת של ממש. באת-כוח המבקש איננה טוענת מי זייף את החתימה? למה זייף את החתימה? איזה אינטרס קיים למאן דהוא לזייף את חתימת המשיבה? סתמה ולא פירשה ורק לה הפתרונים. 

20.
הגדילה לעשות באת-כוח המבקש ושמה עצמה לגרפולוגית מומחית הנותנת חוות-דעת חד-משמעית כי החתימה על תצהירי המשיבה מזוייפים. ולאור הזיוף החד-משמעי לטענתה תביעותיה למזונות ולמשמורת בטלות.


שומו שמים, האמנם הפכה להיות באת-כוח המבקש לגרפולוגית מומחית, מחד, ולשופט, מאידך. הח"מ חייב לציין כי כל שנות עבודתו כעורך-דין לא נתקל הוא בסוג כזה של טענה.

21.
עם כל הכבוד טענת זיוף כטענה, הינה טענה כבדת משקל הצריכה ראיה בעדויות מומחים ופירוט מדוייק על מטרת הזיוף אופיו וכו'. האם טוענת באת-כוח המבקש כי מאן דהוא חתם בשם המשיבה כדי להקנות סמכות בבית-המשפט לענייני משפחה???

22.
אין כל ספק כי בטענתה הנ"ל מטילה באת-כוח המבקש אף דופי בבא-כוח המשיבה דאז עורך-דין שרעבי זוהר אשר אישר את חתימת המשיבה, האמנם???

23.
הח"מ שואל את עצמו עד לאן יכול עורך-דין ללכת בטענותיו המגוחכות, מחד, והמטילות דופי, מאידך, הן במשיבה והן בבא-כוחה דאז עורך-דין ______________? ומן הראוי שבית-הדין הנכבד ישאל עצמו אותה שאלה כבדת משקל. אין כל ספק כי מדובר בטענות המוציאות שם רע הן למשיבה והן לבא-כוחו דאז ובעניין זה שומרים על מלוא זכויותיהם.

24.
לא זו אף זו, מסקנת באת-כוח המבקש לפיה חתימת המבקשת זוייפה נתמכת על תצהיריה, מחד, כפי שהוגשו על ידה בתמיכה לתביעותיה והן מושוות, מאידך, אל מול מסמך שנערך בכתב-ידה של המשיבה ואשר שמה נכתב עליו ולא נחתם על ידה וזאת כחלק מפירוט שעות עבודתה.

25.
לסיכום: המדובר בבקשה קנטרנית, חסרת תום-לב מצד הבעל. עצם הגשת הבקשה כפי שהוגשה על-ידי הבעל וכפי שנטען על-ידי בא-כוח הבעל מוכיח בעליל את כוונותיו הזדוניות וחסרות תום-הלב כאמור למנוע מאת המשיבה זכויות דיוניות המוקנות לה על-פי דין, ובכל הכבוד לבית-הדין.


הוכח כי המשיבה, בתום-ליבה וללא כל ידיעה על מהלכי הבעל, הגישה תביעה למזונות והן למשמורת עוד בטרם הגיע אליה כתב תביעתו לגירושין של הבעל, הן הראשונה והן השניה. 


אין כל חולק כי מימוש זכותה הדיונית עומדת לה כי ענייניה ידונו בבית-המשפט ענייני משפחה ובמיוחד כאשר הבעל נהג כפי שנהג וכאמור לעיל.


בקשת הבעל לוקה באי-דיוקים בלשון המעטה תוך עיוות עובדות ותאריכים.


אין הבקשה נתמכת על-ידי תצהיר מטעם המבקש ומטעם זה בלבד יש לדחותה על-הסף.


נטענו בבקשה טענות "זיוף" אשר מוטב היה כי לא נטענו כלל ומשנטענו יש להביא עליהם ראיה כדבעי ולא מסקנתה המוטעת במכוון של בא-כוח הבעל בעניין זה, אשר הפכה עצמה לגרפולוגית מומחית לעת מצוא כמו גם לדיין הפוסק חד-משמעי, כי תביעות האישה בעקבות טענותיה המגוחכות בטלות מעיקרן, האמנם???


זאת ועוד. הסמכות לדון בבקשות מסוג זה מסורות לבית-המשפט לענייני משפחה אשר הוא בודק את כנות הגשת תביעות הבעל בפני בית-הדין ולא ההפך.

26.
כב' בית-הדין יתבקש, איפוא, לדחות את הבקשה על-הסף ולחייב המבקש בהוצאות הבקשה לדוגמה ובתוספת שכר-טרחת עורך-דין + מע"מ כדין.






_________________




__________, עורך-דין






בא-כוח המשיבה

